Document ID: 32002R0623

Komisjoni määrus (EÜ) nr 623/2002,
11. aprill 2002,
millega muudetakse määrust (EÜ) nr 2550/2001 kitse puhul makstava lisatasu saamise tingimustele vastavate piirkondade osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. detsembri 2001. aasta määrust (EÜ) nr 2529/2001 lamba- ja kitselihaturu ühise korralduse kohta, [1] eriti selle artikli 4 lõiget 2,
ning arvestades järgmist:
(1) Kitselihatootjatele makstava lisatasu saamise tingimustele vastavad piirkonnad on loetletud komisjoni 21. detsembri 2001. aasta määruse (EÜ) nr 2550/2001, milles sätestatakse nõukogu määruse (EÜ) nr 2529/2001 (lamba- ja kitselihaturu ühise korralduse kohta) üksikasjalikud rakenduseeskirjad lisatasukavade osas ning muudetakse määrust nr 2419/2001, [2] viimati muudetud määrusega (EÜ) nr 263/2002, [3] I lisas. Täiendav uuring on näidanud, et geograafiliste piirkondade loetelu tuleks ajakohastada. On kindlaks tehtud, et määruse (EÜ) nr 2529/2001 artikli 4 lõikes 2 sätestatud kriteeriumid on Saksamaa puhul täidetud mägipiirkondades nõukogu 17. mai 1999. aasta määruse (EÜ)nr 1257/1999 (Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta) [4] artiklis 18 määratletud tähenduses.
(2) Käesoleva määrusega ettenähtud meetmed on kooskõlas lamba- ja kitselihaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2550/2001 I lisa asendatakse käesoleva määruse lisas esitatud tekstiga.
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 11. aprill 2002

Labels: 18
19
5
6